Fall Guys: Ultimate Knockout

Fall Guys (lazimnya sekadar Fall Guys: Ultimate Knockout) ialah sebuah permainan video jenis pertempuran royal oleh syarikat Mediatonic yang dilancarkan pada 4 Ogos 2020. Permainan ini diinspirasikan oleh rancangan televisyen bertemakan pertandingan seperti Istana Takeshi serta permainan-permainan kanak-kanak.

Tatamain 
Permainan ini bermula dengan sekumpulan 60 orang pemain dengan setiap satu pemain memegang watak berbentuk seperti kacang jeli. Dalam satu set permainan, para pemain diletakkan dalam siri permainan mini yang dipilih secara rawak dari sekumpulan permainan mini yang wujud dalam permainan video ini. Jenis-jenis permainan ini termasuklah:

 Lumba lari berhalangan dengan matlamat untuk mencapai garis penamat. Sekiranya terjatuh, pemain terpaksa berlumba balik dari tempat mula. Permainan mini sebegini akan memilih sekumpulan penamat terawal untuk meneruskan permainan manakala yang lain akan tersingkir.
 Pentas berhalangan dengan matlamat untuk mengelakkan diri daripada terjatuh dari pentas dan tersingkir dalam suatu masa yang ditetapkan.
 Pertandingan berkumpulan seperti menolak bola gergasi, mengumpul telur dan bola sepak. Kumpulan yang menang akan meneruskan permainan.

Sedikit demi sedikit pemain akan tersingkir dari permainan-permainan tersebut. Pada permainan mini terakhir, kumpulan yang mara akan bertanding untuk menjadi juara, yakni orang yang terakhir yang kekal dalam permainan (bergantung kepada jenis permainan mini).

Watak yang dimiliki setiap pemain boleh dihias dengan pelbagai jenis aksesori yang boleh dibeli dengan mata wang permainan, yakni Kudos dan Crown. Ciri-ciri transaksi mikro wujud dalam permainan video ini untuk memperoleh mata-mata wang tersebut. Seperti permainan-permainan battle royale lazim, Fall Guys mempunyai sistem musim dengan aksesori-aksesori khas yang boleh didapati sepanjang musim.

Penerimaan 

Secara keseluruhan, berdasarkan Metacritic, Fall Guys menerima penerimaan yang baik secara umum. Ketika pelancaran versi beta tertutup pada minggu sebelum pelancaran, permainan video ini secara seketika menjadi permainan video dengan tontonan terbanyak di Twitch. Pada hari pelancaran, permainan ini menerima kira-kira 1.5 juta orang pemain, dengan jumlah pemain mencecah 2 juta orang pada 10 Ogos. Pelayan Fall Guys dikatakan tidak dapat menampung jumlah pemain sebanyak itu ketika hari pelancaran. Populariti permainan video ini juga menarik perhatian syarikat-syarikat besar seperti KFC dan Konami untuk menampilkan aksesori rekaan mereka bagi Fall Guys.

Fall Guys juga selalu dibandingkan dengan Among Us ekoran kedua permainan video ini menerima peningkatan populariti semasa pandemik COVID-19, kedua-dua permainan ini juga bertemakan permainan pesta dalam talian.

Anugerah dan pencalonan

Rujukan

Pautan luar

Fon 
Titan One
Permainan video 2020
Permainan PlayStation 4
Permainan Microsoft
Permainan Unity
Permainan video yang dibangunkan di United Kingdom